**נאחזת ברוח**

כל נשימה היא זמנית

כמו שהפחד יודע

פה את זרה, תעלמי חזרה

כל נשימה היא זמנית

לא מבינה מה קורה לך

לא מצליחה לקום וללכת

גם הילדים הקטנים

הם כבר יודעים את הסדר

רק את לבד, את לא בסדר

נאחזת ברוח

שמיים כמו עמוד הענן

את חייבת לנוע

הם אומרים המבול הוא ישטוף את כולם

שומעת דפיקות עמומות

זה לא אמיתי את אומרת

חושך נכנס ומציף את החדר

ומה אם הוא לא יעזוב

מה אם זה ככה לנצח

את לא מצליחה לקום וללכת

נאחזת ברוח

שמיים כמו עמוד הענן

את חייבת לנוע

הם אומרים המבול הוא ישטוף את כולם

**במה אנחנו דומות**

במה אנחנו דומות אמא  
הייתי רוצה להיות דומה לך  
אבל אין בי את אותם הקולות אמא  
מלבד מנגינה או שתיים

במה אנחנו דומות אמא  
מביטה במראה אותן עיניים  
רואה ולא רוצה לראות אמא  
את המתח ביננו, כואב לי עלייך

את מתרחקת, אני לא עונה  
את מפחדת כשאני משתנה  
כל אחת בשלה, כל אחת בשלה

לאן את הולכת אמא  
לא רציתי להכאיב לך  
רציתי להיות טובה

את מתרחקת, אני לא עונה  
את מפחדת כשאני משתנה  
כל אחת בשלה, כל אחת בשלה

את מתרחקת אני לא עונה  
את לא נרדמת ואני ישנה  
כל אחת בשלה כל אחת בשלה

**איילת**

אילת אומרת "את מהממת"

ואני אומרת "תודה"

אילת שותקת קצת ואז נרדמת

ואני, אני רק נוגעת בה

אבל לא זה לא סתם

אני לא אוהבת את כולם

אני נשארת כאן איתך

אל תדאגי כל כך

אילת אומרת "את לא נלחמת"

ואני לא נלחמת איתה

היא קמה ללכת, קרובה לדלת

ואני, עכשיו אני צריכה אותה

כי לא זה לא סתם

אני לא אוהבת את כולם

אני נשארת כאן איתך

אז אל תלכי

או או או או או

כי לא זה לא סתם

אני לא אוהבת את כולם

אני רוצה להיות איתך

אז אל תלכי מכאן

אילת אומרת "את מהממת"

ואני אומרת "תודה"

אילת שותקת קצת ואז נרדמת

ואני -

**שרשרת פרידות**

החיים הם שרשרת פרידות  
את תופסת משהו ומרפה  
את תופסת מישהו ועוזבת  
את חולמת להיות   
ומוותרת

החיים הם מחרוזת תקופות  
את לוהטת שמש מתקלפת  
את צחוק מתגלגל מהתקרה

את חומות הרים של טעויות

ילדה מושלמת

יום אחד תתני לי יד

תישארי הפעם

שביל שמתגלה לאט

שפתיים סדוקות נפגשות בשנייה אחת

החיים הם תמונות מתחלפות  
את רוצה לגדול להיות כוכבת  
מנסה למצוא את אלוהים  
ארגזים, חוזרת להורים  
טורקת דלת

יום אחד תתני לי יד

תישארי הפעם

שביל שמתגלה לאט

שפתיים סדוקות נפגשות בשנייה אחת